امریکا قوشمه ایالتلری خزانه وزیرلیگی, ایران تشقی ایش لر وزیری جواد ظریف نینگ تحریم لر لستی گه کیریتیلگن لیگی نی معلوم قیلدی.
وزیرلیک تامانیدن بیریلگن یازمه بیاناتده, ایران نینگ دینی رهبری آیت الله علی خامنه ای اوچون ایشلیاتگن لیگی سببلی جواد ظریف نینگ تحریم لر لستی گه کیریتیلگن لیگی بیلدیریلدی.
بیاناتده, امریکا قوشمه ایالت لری دولت رهبری دونالد ترامپ تامانیدن آلدین تحریم لستی گه کیریتیلگن خامنه ای اوچون ایشلیدیگن کیشی و موسسه لرنینگ تحریم لستی گه کیریتیله دیگن لیگی معلوم قیلیندی.
اسمی نینگ ذکر ایتیلمس لیگی نی طلب قیلگن بیر مسئول ایسه, ظریف نینگ خامنه ای نینگ گپ لری نی دنیا گه ترقه تیش گه حرکت قیلیاتگن لیگی نی بیلدیردی.
ترامپ, خامنه ای نی هم قمره یدیگن شکلده, ایران گه قرشی ینگی تحریم لر نی اوز ایچی گه آلگن دولت رهبرلیگی تقنینی فرمانی نی 24 جون ده امضاله گن ایدی.
ایران نینگ, امریکا نینگ پیلوت سیز اوچاغی نی اوریب توشیریشی آرتیدن بیرگن بیاناتیده ایندی ایران گه قرشی تحریم نینگ بحث موضوعی بولیشی کیره ک ایکن لیگی نی بیلدیرگن ترامپ, "ایران نینگ هسته ای سلاح ایشلب چیقاریشی گه اجازت بیرمیمیز" دییه قید ایتگن ایدی.
ظریف ایسه اوشبو خصوصده بیرگن بیاناتیده, ایران دن تشقری هیچ قنده ی بیر سرمایه سی نینگ بولمه گن لیگی اوچون, خوددی شوو  تحریم نینگ اونگه و عایله سی گه تاثیر قالدیرمیدیگن لیگی نی بیلدیردی.
